CELEX: C2004/273/13
Language: et
Date: 2004-11-06 00:00:00
Title: Euroopa Kohtu otsus (esimene koda) 16. september 2004 kohtuasjas C-28/03 (Symvoulio tis Epikrateias'e eelotsusetaotlus): Epikouriko kefalaio versus Ypourgos Anaptyxis (Kindlustus — Esimese direktiivi 73/239/EMÜ artiklid 15 ja 16 — Esimese direktiivi 79/267/EMÜ artiklid 17 ja 18 — Kindlustusseltsi likvideerimine tegevusloa kehtetuks tunnistamise tagajärjel — Töötasunõuete ja kindlustusnõuete rahuldamise järjekord)

6.11.2004   
            
            
               ET
            
            
               Euroopa Liidu Teataja
            
            
               C 273/7
            
         
      EUROOPA KOHTU OTSUS
   
   (esimene koda)
   16. september 2004
   kohtuasjas C-28/03 (Symvoulio tis Epikrateias'e eelotsusetaotlus): Epikouriko kefalaio versus Ypourgos Anaptyxis (1)
   
   (Kindlustus - Esimese direktiivi 73/239/EMÜ artiklid 15 ja 16 - Esimese direktiivi 79/267/EMÜ artiklid 17 ja 18 - Kindlustusseltsi likvideerimine tegevusloa kehtetuks tunnistamise tagajärjel - Töötasunõuete ja kindlustusnõuete rahuldamise järjekord)
   (2004/C 273/13)
   Kohtumenetluse keel: kreeka
   Kohtuasjas C-28/03: Epikouriko kefalaio versus Ypourgos Anaptyxis, Omospondia Asfalistikon Syllogon Ellados'e osalusel, mille esemeks on EÜ asutamislepingu artikli 234 alusel Symvoulio tis Epikrateias'e (Kreeka) 23. oktoobri 2002. aasta määrusega esitatud eelotsusetaotlus, mis saabus Euroopa Kohtusse 24. jaanuaril 2003, on Euroopa Kohus (esimene koda), koosseisus: koja esimees P. Jann ning kohtunikud A. Rosas ja S. von Bahr, R. Silva de Lapuerta ja K. Lenaerts (ettekandja); kohtujurist L. A. Geelhoed, kohtusekretär vanemametnik M.-F. Contet, 16. septembril 2004 teinud otsuse, mille resolutiivosa on järgmine:
   Nõukogu 24. juuli 1973. aasta direktiivi 73/239/EMÜ otsekindlustustegevuse, välja arvatud elukindlustustegevuse alustamise ja jätkamisega seotud õigusnormide kooskõlastamise kohta, mida on täiendatud ja muudetud nõukogu 22. juuni 1988. aasta teise direktiiviga 88/357/EMÜ otsekindlustustegevusega, välja arvatud elukindlustustegevusega seotud õigusnormide kooskõlastamise kohta, millega nähakse ette sätted teenuste osutamise vabaduse tegeliku kasutamise hõlbustamiseks ja muudetakse direktiivi 73/239/EMÜ ja nõukogu 18. juuni 1992. aasta kolmanda direktiiviga 92/49/EMÜ otsekindlustustegevusega, välja arvatud elukindlustustegevusega seotud õigusnormide kooskõlastamise kohta, millega muudetakse direktiive 73/239/EMÜ ja 88/357/EMÜ (kolmas kahjukindlustuse direktiiv), artiklitega 15 ja 16 ning nõukogu 5. märtsi 1979. aasta esimese direktiivi 79/267/EMÜ otsese elukindlustustegevuse alustamise ja jätkamisega seotud õigusnormide kooskõlastamise kohta, mida on täiendatud ja muudetud nõukogu 8. novembri 1990. aasta teise direktiiviga 90/619/EMÜ otsese elukindlustusega seotud õigusnormide kooskõlastamise kohta, millega nähakse ette sätted teenuste osutamise vabaduse tegeliku kasutamise hõlbustamiseks ja muudetakse direktiivi 79/267/EMÜ ja nõukogu 10. novembri 1992. aasta kolmanda direktiiviga 92/96/EMÜ otsese elukindlustusega seotud õigusnormide kooskõlastamise kohta, millega muudetakse direktiive 79/267/EMÜ ja 90/619/EMÜ (kolmas elukindlustuse direktiiv), artiklitega 17 ja 18 pole vastuolus siseriiklikud sätted, mis sätestavad, et kindlustusseltsi pankroti, likvideerimise või muu maksejõuetusele sarnase situatsiooni puhul rahuldatakse äriühingu kindlustustehniliste eraldiste kattevaradest töötasunõuded enne kindlustusnõuete rahuldamist, kui need sätted annavad igal juhul kindlustusnõuetele kindlustustehniliste eraldiste kattevarade suhtes kehtivale eelisõigusele lisaks eelisõiguse teiste äriühingu varade suhtes ning mida võinuks ministri otsusega laiendada kõigile äriühingu vabadele vahenditele.
   
      (1)  ELT C 70, 22.3.2003